b'\n_START_ARTICLE_\nBrandon Moss\n_START_SECTION_\nSrednje\xc5\xa1olska kariera\n_START_PARAGRAPH_\nV svojem rodnem kraju je obiskoval srednjo \xc5\xa1olo Loganville High School.\n_START_SECTION_\nBoston Red Sox\n_START_PARAGRAPH_\nMoss je bil izbran v 8. krogu naboral lige MLB leta 2002 s strani ekipe iz Bostona. Ob trenutku izbire je bil 18-letni igralec notranjega polja in metalec, a se je kasneje premaknil bolj v zunanje polje._NEWLINE_Moss je hitro plezal po lestvi ni\xc5\xbejih podru\xc5\xbenic. Za\xc4\x8del je z ekipo Gulf Coast Red Sox, nato pa svoje dneve pre\xc5\xbeivljal \xc5\xa1e v Lowellu, Augusti in Sarasoti. Leto 2005 je pre\xc5\xbeivel v Portlandu na stopnji Double-A, v letu 2006 pa je igral za ekipo Pawtucket Red Sox na stopnji Triple-A._NEWLINE_6. avgusta 2007 je bil ob odsotnosti Erica Hinskeja zaradi smrti v dru\xc5\xbeini vpoklican v ligo MLB.  Na svoji prvi tekmi je odbil tudi svoj prvi udarec v polje in kasneje \xc5\xa1e tek. Pri obeh je bil na metalskem gri\xc4\x8dku Scot Shields, metalec ekipe Los Angeles Angels of Anaheim. Kasneje v tekmi je bil, z izena\xc4\x8dujo\xc4\x8dim tekom na bazi in z le \xc5\xa1e eno izlo\xc4\x8ditvijo do poraza, izlo\xc4\x8den z udarci s strani Francisca Rodrigueza, takratnega zaklju\xc4\x8devalca ekipe, ki je nedavno nastopil na Tekmi vseh zvezd, in s tem kon\xc4\x8dal tekmo. Ko se je Hinske 10. avgusta vrnil, je bil Moss poslan nazaj v Pawtucket. 1. septembra, ko se seznami dejavnih igralcev ekip v ligi MLB raz\xc5\xa1irijo na 40 mo\xc5\xbe, je bil Moss vpoklican nazaj v ligo MLB. _NEWLINE_Svoj prvi tek je domov poslal 26. septembra, na tekmi proti svoji kasnej\xc5\xa1i ekipi, Oakland Athletics._NEWLINE_25. marca 2008 je ob Dnevu odprtja lige MLB na Japonskem, ki se je odvijala na stadionu Tokyo Dome v Tokiu, Moss v zadnjem trenutku bil imenovan v za\xc4\x8detno postavo kot igralec desnega polja, saj J.D. Drew ni mogel igrati zaradi bole\xc4\x8din v spodnjem delu hrbta.  Med to tekmo je odbil svoj prvi doma\xc4\x8di tek, ki je v 9. menjavi izena\xc4\x8dil tekmo. Dovolil mu ga je Huston Street, zaklju\xc4\x8devalec ekipe iz Oaklanda. Po 10. menjavah jo je njegova ekipa zmagala s skupnim izidom 6:5. _NEWLINE_Po tem, ko je z ekipo igral na uvodnih dveh tekmah sezone, je bil 26. marca Moss poslan nazaj v Pawtucket na stopnjo Triple-A. _NEWLINE_29. aprila je bil Moss ponovno vpoklican v ligo MLB in je 3. maja imel odbijalsko povpre\xc4\x8dje 0,286, a je bil nato po bole\xc4\x8dinah v slepi\xc4\x8du prepeljan v bolni\xc5\xa1nico, kjer je imel urgentno operacijo slepi\xc4\x8da.\n_START_SECTION_\nPittsburgh Pirates\n_START_PARAGRAPH_\n31. julija je bil Moss skupaj z metalcem Craigom Hansenom poslan k ekipi Pittsburgh Pirates. Menjava je vklju\xc4\x8devala tri ekipe, kot del nje je Manny Ramirez od\xc5\xa1el k ekipi Los Angeles Dodgers, Jason Bay pa v Boston. Moss je takoj vstopil v vlogo za\xc4\x8detnega igralca levega zunanjega polja, kjer je nadomestil Baya, kasneje pa je bil preme\xc5\xa1\xc4\x8den na desno zunanje polje._NEWLINE_Na prej omenjenem polo\xc5\xbeaju je tudi za\xc4\x8del tekmo ob Dnevu odprtja leta 2009, a jo je kasneje, po tem, ko sta dobre predstave prikazovala Delwyn Young in Garret Jones, to vlogo izgubil. Zatem je nastopal predvsem kot odbijalec s klopi, ob\xc4\x8dasno je bil tudi v za\xc4\x8detni postavi. Leto 2009 je kon\xc4\x8dal z 20 udarci v polje za dve bazi, \xc5\xa1tirimi za tri baze, sedmimi doma\xc4\x8dimi teki, 41 domov poslanimi teki ter ukradeno bazo. V 385-ih odbijalskih nastopih je odbijal s povpre\xc4\x8djem 0,236._NEWLINE_Po tem, ko je na spomladanskem uigravanju leta 2010 odbijal s povpre\xc4\x8djem 0,081, je bil 29. marca pogojno odpu\xc5\xa1\xc4\x8den. Ker ga nih\xc4\x8de ni terjal, je bil poslan v Indianapolis, podru\xc5\xbenico ekipe iz Pittsburgha na stopnji Triple-A.\n_START_SECTION_\nPhiladelphia Phillies\n_START_PARAGRAPH_\nSezono 2011 je pre\xc5\xbeivel v ni\xc5\xbejih podru\xc5\xbenicah ekipe iz Filadelfije, 16. septembra 2011 pa je bil iz stopnje Triple-A v Lehigh Valley vpoklican v ligo MLB. 18. oktobra je postal prosti igralec.\n_START_SECTION_\nOakland Athletics\n_START_PARAGRAPH_\n1. decembra 2011 je podpisal pogodbo z ni\xc5\xbejimi podru\xc5\xbenicami ekipe Oakland Athletics. 6. junija je bil vpoklican v ligo MLB, v kateri je za\xc4\x8del izvrstno: na svojih prvih \xc5\xa1tirih tekmah je odbil pet doma\xc4\x8dih tekov. Ironi\xc4\x8dno je v svojih prej\xc5\xa1njih \xc5\xa1tirih letih imel enak izkupi\xc4\x8dek.\n_START_SECTION_\nZasebno \xc5\xbeivljenje\n_START_PARAGRAPH_\nMoss je daljni sorodnik country glasbenika Alana Jacksona. in ima \xc5\xa1e mlaj\xc5\xa1i sestri Lindsey in Ashley ter brata Ethana. Skupaj s svojo \xc5\xbeeno Ali sta leta 2009 dobila svojega prvega otroka, Jayden.'